ኮሚሽኑ በአህጉሩ ሰላምና ጸጥታ ጉዳይ ዙሪያ ከአሜሪካ ጋር በጋራ ለመስራት የሚያስችል ውይይት አደረገ
አዲስ አበባ ህዳር 19/2006 (ዋኢማ) – የአፍሪካ ህብረት ሰላምና ጸጥታ ኮሚሽነር አምባሳደር ስማኤል ቻርጉኤ በአህጉሩ ሰላምና ጸጥታ ጉዳይ ዙሪያ በጋራ መስራት በሚቻልበት ሁኔታ በህብረቱ የአሜሪካን አምባሳደር ሬበን ብሪቲ ጋር ውይይት አደረጉ፡፡ አምባሳደሮቹ ያደረጉት ውይይት አሜሪካ ለህብረቱ በምታደርገው የረጅም ጊዜ ድጋፍ ላይ ያተኮረ ነው፡፡ እንዲሁም በአፍሪካ ማህበራዊና ኢኮኖሚያዊ ቀውስ ምክንያት የሚነሱ ግጭቶችን ለመቅረፍ በሚደረገው ጥረትና የተቀናጀ ሰላምና ፀጥታ መጠቀም በሚችልበት ሁኔታ ላይም መክረዋል፡፡ ህብረቱ ለኢትዮጵያ ዜና አገልግሎት በላከው መግለጫ እንዳለው አሜሪካን የአፍሪካ ህብረት ሰላምና ፀጥታን ለማምጣት የሚያደርገውን ጥረት ትደግፋለች፡፡ በተለይም የህብረቱ ተጠባባቂ ወታደራዊ ሃይል ለሚያደርገው የአስቸኳይ ጊዜ እንቅስቃሴ የአሜሪካን ድጋፈ አይለይም ማለታቸውን ኢዜአ ዘግቧል፡፡